Document ID: /roh_data/filtered/fineweb-2-filterrobots_roh.jsonl.gz/59924

Radunanza generala 2020
La radunanza generala da la società La Vouta sto gnir spostada causa ingünas annunzchas. Ils commembers e las commembras vegnan infuormadAs prosmamaing davart il procedere.
Cordials salüds, la suprastanza da La Vouta
LA VOUTA
es paschiun, inscunter, inspiraziun. Nus lain render furtünà, irritar, intimar e maladüsar. Per quai bsögna vairamaing pac – ma per la paja dal plü fin. Ün palc pitschen, ün pêr reflectuors, art ‚pitschna‘ gronda – ed üna praisa magïa. Ed impustüt a Vus, charas aspectaturas e chars aspectatuors. Nus vain gust mincha vouta danövmaing da Vossa visita i‘ls vouts da La Vouta!
Masüras da protecziun Covid-19
Pervi da la situaziun speciala causa il virus corona staina adattar tscherts proceders in La Vouta. Malavita eschna sforzats da restrendscher per il mumaint la sporta dal bistro - i dà be amo bavrondas. Implü registraina las indicaziuns da contact da tuot ils preschaints per pudair garantir ün’eventual’infuormaziun da pertocs e pertoccas. Quistas datas vegnan stüzzas davo duos eivnas e nu vegnan dattas inavant. E lura dumandaina a tuots e tuottas dal public da portar üna mascra. Mascras per ütil singul e mezs per dischinfectar ils mans stan a disposiziun in cas da bsögn. Implü ans permettaina, da limitar il nomer d’aspectatuors. La situaziun as müda cuntinuadamaing, quia chattaivat adüna las infuormaziuns las plü actualas davart las masüras da protecziun. Nus ans allegrain d’As pudair bivgnantar i'l public adonta da tuot las cumplicaziuns e dschain be fidanza, spranza e paschiun: Art e cultura douvra güsta uossa daplü co mai.